ఆలోచనా తరంగాలు: 'యోగ తారావళి' తెలుగు 'ఈ బుక్' నేడు విడుదలైంది
24, ఏప్రిల్ 2020, శుక్రవారం
'యోగ తారావళి' తెలుగు 'ఈ బుక్' నేడు విడుదలైంది
ఆదిశంకరులు అద్వైతజ్ఞాననిధి. అస్తవ్యస్తంగా నూటపదహారు శాఖలతో అల్లాడుతున్న వైదికధర్మాన్ని సరిదిద్ది దానికొక స్పష్టమైన రూపునిచ్చి దిశానిర్దేశం చేసిన మహనీయుడాయన. వేదములలో ఉన్న జ్ఞానోపనిషత్తులకు ఆయన వ్యాఖ్యానం వ్రాశారు. కానీ యోగోపనిషత్తులను తాకలేదు. బహుశా అవి తర్వాతికాలంలో వచ్చి ఉండవచ్చు. లేదా వాటిని వ్యాఖ్యానించవలసిన అవసరం లేదని ఆయన భావించి ఉండవచ్చు. ఏది ఏమైనా, యోగోపనిషత్తుల జోలికి మాత్రం ఆయన పోలేదు.
కానీ, యోగసాధనను మొత్తం గుదిగుచ్చి 29 శ్లోకములలో 'యోగ తారావళి' అనే చిన్న పుస్తకాన్ని ఆయన వ్రాసినట్లు కనిపిస్తున్నది. ఇవి చూడటానికి 29 శ్లోకములే అయినప్పటికీ మొత్తం యోగశాస్త్రసారమంతా వీటిలో ఇమిడి ఉన్నది. వామనుడు చూడడానికి చిన్నవాడైనా, విశ్వరూపం దాల్చినప్పుడు విశ్వం మొత్తాన్నీ ఆక్రమించాడు. అలాగే, ఈ పుస్తకం చూడటానికి చాలా చిన్నదైనా, 'పిట్టకొంచం కూత ఘనం' అన్నట్లు, భావవిస్తృతిలో చాలా పెద్దది. హఠయోగాన్నీ రాజయోగాన్నీ వాటి సారాన్ని పిండి, అతి తక్కువ శ్లోకములలో చెప్పడం ఆచార్యులవారికే చెల్లింది. ఇంకొకరైతే ఈ పనిని చెయ్యలేరు.
సరిగ్గా చెప్పాలంటే, దీనిలో చెప్పబడిన సాధనలను సాధించాలంటే ఒక మానవజీవితం సరిపోదు. అందులోనూ నేడు మనం జీవిస్తున్న పరుగుపందెపు జీవితాలైతే ఒక నూరు కావాలి, ఈ పుస్తకంలో చెప్పబడిన స్థితులను సాధించడానికి. అంటే ఒక నూరు జన్మలెత్తినా నేటి మానవుడు దీనిలో చెప్పబడిన యోగస్థితులను సాధించలేడు.
మరెందుకు దీనికి మీరు వ్యాఖ్యానం వ్రాయడం? అంటే, అసలు విషయమెంటో జిజ్ఞాసువులకు తెలియకపోతే ఎలా? దారి ఎంత పొడవో తెలిస్తే, ఎలా ప్రయాణించాలో ఒక ప్లాన్ రూపు దిద్దుకుంటుంది. దారి ఎలా ఉంటుందో, ఎక్కడికి చేరాలో, ఏమీ తెలియకపోతే, ఎటు పోతున్నామో తెలీక, నేడు జనమంతా నడుస్తున్నట్లు పిచ్చినడక అవుతుంది. అందుకే, నడిచినా నడవకపోయినా, గమ్యమూ, దానిని చేర్చే దారీ తెలియడం మంచిది. దానిలో ప్రయాణించడమా లేదా అన్నది తర్వాత, ముందు విషయం అర్ధం కావాలి కదా? అందుకే ఈ ప్రయత్నం !
నా గురువుల నుంచి నేను వినిన బోధలను, నా సాధనానుభవములను నెమరు వేసుకుంటూ ఈ వ్యాఖ్యానం వ్రాశాను. ఆదిశంకరాచార్యులవారు వ్రాసిన ఈ పుస్తకానికి వ్యాఖ్యానం వ్రాయగలగడం నా అదృష్టంగా, జగజ్జనని మహాకాళి కటాక్షంగా, భావిస్తున్నాను.
యోగాభ్యాసపరులకు ఈ పుస్తకం ఒక టెక్స్ట్ బుక్ లాంటిది. దీనిని సరిగ్గా ఉపయోగించుకుంటారని, యోగమార్గంలో ప్రయాణించి, హిందువులుగా పుట్టినందుకు ధర్మమార్గంలో నడుస్తారని, జన్మసాఫల్యతను అందుకుంటారని, ఆశిస్తున్నాం.
మా సంస్థ నుండి ఈ ఏడాదిలో వస్తున్న నాలుగో పుస్తకం ఇది. లాక్ డౌన్ ఎత్తేశాక తెలుగు ఇంగ్లీషులలో ప్రింట్ పుస్తకాలుగా కూడా వస్తుంది.
alochana taramgaalu: 'yoga taaraavali' telugu 'ee buk' nedu vidudalaindi
24, epril 2020, sukravaaram
'yoga taaraavali' telugu 'ee buk' nedu vidudalaindi
aadisankarulu advaitagnaananidhi. astavyastamgaa nootapadahaaru saakhalatho allaadutunna vaidikadharmaanni sarididdi daanikoka spashtamaina roopunicchi disanirdesam chesina mahaneeyudaayana. vedamulalo unna ghnaanopanishattulaku aayana vyaakhyaanam vraasaaru. cony yogopanishattulanu taakaledu. bahusa avi tarvaatikaalamlo vachi undavacchu. leda vaatini vyaakhyaaninchavalasina avasaram ledani aayana bhavinchi undavacchu. edhi emaina, yogopanishattula joliki maatram aayana poledu.
cony, yogasadhananu mottam gudiguchi 29 slokamulalo 'yoga taaraavali' ane chinna pustakaanni aayana vraasinatlu kanipistunnadi. ivi chudataniki 29 slokamule ayinappatiki mottam yogasastrasaramanta veetilo imidi unnadi. vamanudu chudadaniki chinnavadaina, vishwaroopam daalchinappudu vishwam mottaannii aakraminchaadu. alaage, ee pustakam chudataniki chala chinnadainaa, 'pittakoncham kootha ghanam' annatlu, bhaavavistrutilo chala peddadi. hatayogaannii rajayoganni vaati saaraanni pindi, athi takkuva slokamulalo cheppadam aacharyulavaarike chellindi. inkokaraite ee panini cheyyaleru.
sarigga cheppalante, deenilo cheppabadina saadhanalanu saadhinchaalante oka maanavajeevitam saripodu. anduloonuu nedu manam jeevistunna parugupandepu jeevitaalaithe oka nooru kavali, ee pustakamlo cheppabadina sthitulanu saadhinchadaaniki. ante oka nooru janmalettinaa neti manavudu deenilo cheppabadina yogasthitulanu saadhinchaledu.
marenduku deeniki meeru vyaakhyaanam vraayadam? ante, asalu vishayamento jignaasuvulaku teliyakapothe ela? daari entha podavo teliste, ela prayaaninchaalo oka plan roopu diddukuntundi. daari ela untundo, ekkadiki cheralo, emi teliyakapothe, etu potunnamo teleeka, nedu janamanta nadustunnatlu picchinadaka avutundi. anduke, nadichina nadavakapoyina, gamyamuu, daanini cherche daarii teliyadam manchidi. daanilo prayaaninchadamaa leda annadi tarvaata, mundu vishayam ardham kavali kada? anduke ee prayatnam !
naa guruvula nunchi nenu vinina bodhalanu, naa saadhanaanubhavamulanu nemaru vesukuntu ee vyaakhyaanam vraasaanu. aadisankaraachaaryulavaaru vraasina ee pustakaaniki vyaakhyaanam vraayagalagadam naa adrushtamgaa, jagajjanani mahakali kataakshamgaa, bhaavistunnaanu.
yogabhyasaparulaku ee pustakam oka text buk lantidi. deenini sarigga upayoginchukuntaarani, yogamargamlo prayaaninchi, hinduvulugaa puttinanduku dharmamargamlo nadustaarani, janmasaafalyatanu andukuntaarani, aasistunnam.
maa samstha nundi ee edaadilo vastunna naalugo pustakam idhi. lack doun ettesaka telugu ingleeshulalo print pustakaalugaa kuudaa vastundi.